C 284/5

KOMISIJAS ĪSTENOŠANAS LĒMUMS

(2017. gada 28. augusts)

par to, lai Eiropas Savienības Oficiālajā Vēstnesī publicētu pieteikumu par Eiropas Parlamenta un Padomes Regulas (ES) Nr. 1308/2013 105. pantā minētu grozījumu ar aizsargātu nosaukumu apzīmēta vīna nozares produkta specifikācijā

(Pla i Llevant (ACVN))

(2017/C 284/07)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 97. panta 3. punktu,

tā kā:

IR NOLĒMUSI ŠĀDI.

Vienīgais pants

Ar nosaukumu Pla i Llevant (ACVN) apzīmētā produkta specifikācijas grozījuma pieteikums, kas iesniegts saskaņā ar Regulas (ES) Nr. 1308/2013 105. pantu, ir pievienots šā lēmuma pielikumā.

Saskaņā ar Regulas (ES) Nr. 1308/2013 98. pantu šā lēmuma publikācija dod tiesības izteikt iebildumus pret šā panta pirmajā daļā minēto specifikācijas grozījumu divu mēnešu laikā no dienas, kad tas publicēts Eiropas Savienības Oficiālajā Vēstnesī.

(1) OV L 347, 20.12.2013., 671. lpp.

PIELIKUMS

PLA I LLEVANT

ACVN-ES-A1038-AM03

Pieteikuma iesniegšanas diena: 11.2.2016.

PRODUKTA SPECIFIKĀCIJAS GROZĪJUMA PIETEIKUMS

1. Grozījumam piemērojamie noteikumi

Regulas (ES) Nr. 1308/2013 105. pants – grozījums, kas nav maznozīmīgs

2. Grozījuma apraksts un pamatojums

2.1. Produkta specifikācijas verificēšanas pilnvaru deleģēšana pārbaudes struktūrai

Pēc tam kad Spānijas Valsts akreditācijas un sertifikācijas iestāde (ENAC) 2012. gada februārī bija akreditējusi cilmes vietas nosaukuma Pla i Llevant padomi, kompetentā iestāde tai deleģēja ar minēto ACVN apzīmētā produkta specifikācijas atbilstīguma verificēšanas pilnvaras.

Šīs izmaiņas skar tikai produkta specifikācijas 9. punktu, bet neskar vienoto dokumentu.

2.2. Noteiktā ģeogrāfiskā apgabala paplašināšana

Grozījums paredz paplašināt noteikto apgabalu, tajā iekļaujot arī Santanyí municipalitāti.

Attiecīgi mainās produkta specifikācijas 4. punkts un vienotā dokumenta 5. punkts.

Grozījuma izdarīšanas iemesli ir šādi:

— Santanyí municipalitāte robežojas ar ACVN Pla i Llevant municipalitātēm, proti, ar Campos un Felanitx,

— vīndarības tradīcija caurauž visu Santanyí municipalitātes vēsturi,

— vidiskie un augsnes raksturlielumi tajā ir tādi paši kā ACVN Pla i Llevant pašreizējā ģeogrāfiskajā apgabalā,

— Santanyí municipalitātē izaudzētas vīnogas iepriekš ir eksperimentālā kārtā izmantotas vīna darīšanā pēc Pla i Llevant (ACVN) noteikumiem,

— šie eksperimenti ir pierādījuši, ka vīns, kas darīts no Santanyí izaudzētām vīnogām, atbilst ar cilmes vietas nosaukumu Pla i Llevant apzīmētā vīna (fizikālās, ķīmiskās un organoleptiskās) kvalitātes prasībām.

Tāpēc Santanyí municipalitātes iekļaušana ar ACVN Pla i Llevant apzīmēta vīna ražošanas apgabalā ir pilnībā pamatota.

VIENOTS DOKUMENTS

1. Reģistrētais nosaukums

Pla i Llevant

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

3. Desertvīns

4. Dzirkstošais vīns

8. Pusdzirkstošais vīns

4. Vīna (vīnu) apraksts

Vīns – baltvīni un sārtvīni

Baltvīni un sārtvīni ir tīri, caurspīdīgi un dzidri, tiem piemīt svaigu augļu aromāts un svaiga, atvērta, augļaina garša. Mucā nogatavinātiem baltvīniem piemīt attiecīgās koksnes aromāts. Tiem ir pilnīga, krēmīga, labi strukturēta un noturīga garša.

Sēra dioksīds: 240 mg/l, ja glikozes un fruktozes saturs > 5 g/l.

Šeit neminētiem analītiskajiem parametriem jāatbilst attiecīgajiem ES noteikumiem.

Vispārīgie analītiskie parametri

Maksimālais kopējais spirta saturs (tilp. %) Minimālais faktiskais spirta saturs (tilp. %) 10,5 Minimālais kopējais skābums 4,5 miliekvivalenti litrā Maksimālais gaistošais skābums (miliekvivalentos litrā) 13,3 Maksimālais kopējais sēra dioksīda saturs (miligramos litrā) 180

Vīns – sarkanvīni

Sarkanvīni ir tīri, dzīvīgi un dzidri, vidējas līdz stipras intensitātes krāsā. Jauniem sarkanvīniem piemīt svaigu augļu aromāts, bet nogatavinātiem vīniem ir nobriedušu augļu smarža, kuru bagātina mucas koksnes aromāta notis. Šiem vīniem ir eleganta, patīkama, pilnmiesīga, līdzsvarota un samtaina garša un silta, patīkama pēcgarša.

Sēra dioksīds: 180 mg/l, ja glikozes un fruktozes saturs > 5 g/l.

Šeit neminētiem analītiskajiem parametriem jāatbilst attiecīgajiem ES noteikumiem.

Vispārīgie analītiskie parametri

Maksimālais kopējais spirta saturs (tilp. %) Minimālais faktiskais spirta saturs (tilp. %) 11 Minimālais kopējais skābums 4,5 miliekvivalenti litrā Maksimālais gaistošais skābums (miliekvivalentos litrā) 13,3 Maksimālais kopējais sēra dioksīda saturs (miligramos litrā) 140

Desertvīns

Desertvīni ir salmu dzeltenā krāsā ar zaļganu līdz zeltainu atblāzmu. Sarkanvīnu krāsa ir no koši sarkanas līdz purpursarkanai. Tie ir tīri un dzidri. Baltvīniem piemīt ziedu aromāts un garša, kas atgādina sīrupā sagatavotus labi nogatavojušos augļus. Sarkanvīnu smarža atgādina ievārījumus, rozīnes un riekstus. Tiem ir labs skābuma līmenis un piemīt līdzsvars un elegance.

Sēra dioksīds: 175 mg/l, ja glikozes un fruktozes saturs > 5 g/l.

Tā kā kopējā spirta tilpumkoncentrācija šiem vīniem ir 15 % vai augstāka, maksimālais pieļaujamais gaistošo skābju saturs ir 25 miliekvivalenti litrā. Tas ir saskaņā ar atkāpi, kas paredzēta Regulas (EK) Nr. 606/2009 IC pielikuma 3. punktā.

Šeit neminētiem analītiskajiem parametriem jāatbilst attiecīgajiem ES noteikumiem.

Vispārīgie analītiskie parametri

Maksimālais kopējais spirta saturs (tilp. %) Minimālais faktiskais spirta saturs (tilp. %) 15 Minimālais kopējais skābums 4,5 miliekvivalenti litrā Maksimālais gaistošais skābums (miliekvivalentos litrā) 25 Maksimālais kopējais sēra dioksīda saturs (miligramos litrā) 130

Dzirkstošais vīns

Jauni dzirkstošie vīni ir praktiski bezkrāsaini. Mucās izturētajiem dzirkstošajiem vīniem piemīt intensīvāka krāsa. Dzirkstošo sārtvīnu krāsa ir no sīpolu dzeltenas līdz sārteni violetai.

Visos gadījumos vīns ir dzidrs. Vīna burbulīši ir sīki, izdalās lēni un ilgāku laiku, veidojot garas virtenes. Smaržas buķete atgādina iepriekš aprakstītos vīnus, kuru nogulšņu autolīzē tie radušies. Vīniem piemīt līdzsvarots, noapaļots skābums. Pēcgarša ir tīra un noturīga.

Šeit neminētiem analītiskajiem parametriem jāatbilst attiecīgajiem ES noteikumiem.

Vispārīgie analītiskie parametri

Maksimālais kopējais spirta saturs (tilp. %) Minimālais faktiskais spirta saturs (tilp. %) 11 Minimālais kopējais skābums 4,5 miliekvivalenti litrā Maksimālais gaistošais skābums (miliekvivalentos litrā) 13,3 Maksimālais kopējais sēra dioksīda saturs (miligramos litrā) 160

Pusdzirkstošais vīns

Dzirkstošie baltvīni ir salmu dzeltenā krāsā ar viegli zeltainu atblāzmu. Sārtvīni ir vidēji intensīvā iesārti violetā krāsā.

Tie ir tīri un dzidri. Vīna burbulīši un to virtenes ir sīkas. Vīnam piemīt augļainuma aromāts ar otrās fermentācijas smaržām. Tam ir svaiga un augļaina garša un noturīga pēcgarša.

Šeit neminētiem analītiskajiem parametriem jāatbilst attiecīgajiem ES noteikumiem.

Vispārīgie analītiskie parametri

Maksimālais kopējais spirta saturs (tilp. %) Minimālais faktiskais spirta saturs (tilp. %) 10 Minimālais kopējais skābums 4,5 miliekvivalenti litrā Maksimālais gaistošais skābums (miliekvivalentos litrā) 13,3 Maksimālais kopējais sēra dioksīda saturs (miligramos litrā) 160

5. Vīndarības metodes

a) Galvenās vīndarības metodes

Īpašās vīndarības metodes

Paņēmieniem, ko izmanto, darbojoties ar vīnogām, vīnogu misu un vīnu, kā arī fermentācijas procesa un apstrādes kontrolei jābūt tādai, kas ļauj ražot visaugstākās kvalitātes produktus. Misas vai vīna ekstrakcijā drīkst lietot tikai mehāniskas sistēmas, kuras nebojā ķekara stingrās daļas. Nedrīkst vīnogas iepriekš sasildīt, nedz arī vīnogu misu vai vīnu sildīt kopā ar vīnogu čagām, lai šādi pastiprinātu krāsvielas ekstrakciju. Ekstrahējot misu vai vīnu un to nodalot no čagām, spiedienam jābūt tādam, lai ieguves apjoms nebūtu lielāks par 70 litriem vīna no katriem 100 kilogramiem novākto vīnogu.

b) Maksimālās ražas

11 000 hl no hektāra

77 hl no hektāra

6. Noteiktais apgabals

Cilmes vietas nosaukuma Pla i Llevant ražošanas apgabalu veido šādas municipalitātes, kas atrodas Maljorkas salā: Algaida, Ariany, Artà, Campos, Capdepera, Felanitx, Llucmajor, Manacor, Maria de la Salut, Montuïri, Muro, Petra, Porreres, Sant Joan, Sant Llorenç des Cardassar, Santa Margalida, Santanyí, Sineu un Vilafranca de Bonany, kuras Pla i Llevant padome ir klasificējusi kā piemērotas norādīto šķirņu vīnogu ražošanai.

7. Galvenās vīna vīnogu šķirnes

“PENSAL BLANCA”, sinonīmi: “MOLL”

“CALLET”

“GORGOLLASSA”

“GIRO ROS”

“FOGONEU”

“MANTO NEGRO”

8. Saiknes apraksts

Vīns

Vīna dārzu raksturīgās iezīmes nosaka to atrašanās uz salas gandrīz jūras līmenī. Reģionam tipiskie vēji ir vēsi, mitri un sāļi. Tas ietekmē vīnogu audzēšanas veidu (augļi paliek pakļauti gaisa iedarbībai zaļās atzarošanas laikā), kā arī nodrošina augstus sāļu līmeņus. Lielais saulesgaismas daudzums veicina fenola savienojumu sintēzi, veido koncentrētu smaržas un garšas buķeti un augstu spirta saturu; sarkanvīnu krāsa veidojas vidēji līdz stipri intensīva, kamēr baltvīni ir dzidri. Kaļķainās augsnes veicina aromātisko vielu klātbūtni. Minēto faktoru kopums nozīmē to, ka Pla i Llevant vīniem izveidojas spilgta individualitāte ar raksturīgu skābumu, kas tiem piešķir tipisko struktūru un stiprumu.

Dzirkstošie, pusdzirkstošie vīni un desertvīni

Cilmes vietas nosaukuma Pla i Llevant dzirkstošo, pusdzirkstošo vīnu un desertvīnu savstarpēji atšķirīgās iezīmes veidojas izmantoto atšķirīgo bāzes vīnu ietekmē.

9. Būtiski papildu nosacījumi

Tiesiskais regulējums:

valsts tiesību aktos

Papildu nosacījuma veids: papildu noteikumi attiecībā uz marķēšanu

Nosacījuma apraksts:

uz marķējuma jānorāda cilmes vietas Pla i Llevant nosaukums un logotips

Tiesiskais regulējums:

valsts tiesību aktos

Papildu nosacījuma veids: iepakošana noteiktajā apgabalā

Nosacījuma apraksts:

Iepildīšana pudelēs jāveic ražošanas apgabalā, jo tam ir liela ietekme uz iegūtā produkta kvalitāti. Vislabākos apstākļus varētu nodrošināt tad, ja pildīšanu pudelēs veiktu uzņēmumi, kas uzņēmējdarbību veic tajā pašā reģionā, kur atrodas ar cilmes vietas nosaukumu apzīmētā vīna darītavas, un to tiešā kontrolē, jo vīna darītājiem ir plaša pieredze un padziļinātas zināšanas par attiecīgā vīna īpatnībām. Uz pudelēm, kurās vīnu pārdod patēriņam, ir jābūt garantijas zīmogam, etiķetei vai numurētai papildetiķetei, kuru izdevusi pārbaudes struktūra un kura uzlīmēta jau vīna darītavā. Ja plānots uzglabāt vīnu no citiem ģeogrāfiskajiem reģioniem, pārbaudes struktūrai jāsaņem iepriekšējs rakstisks paziņojums. Uzglabāšana tiks atļauta ar šādiem nosacījumiem: vīns pildīts pudelēs, kuru ietilpība ir mazāka par 15 litriem; pudeles ir marķētas to izcelsmes vietā.

Saite uz produkta specifikāciju

http://www.caib.es/sites/qualitatagroalimentaria/es/pla_i_llevant-46239/